వస్త్రపరిశ్రమపై 5% జిఎస్‌టి అమలుచేయాలి
కేంద్రంపై ఒత్తిడితెస్తున్న సమాఖ్య
ముంబయి, మే 19: వస్త్రపరిశ్రమ, ఉత్పత్తిరంగం మొత్తం తమవరకూ జిఎస్‌టి ఐదుశాతం వద్దనే అమలు చేయాలని ఆశిస్తోంది. జిఎస్‌టిలో ఐదుశాతం అమలవుతుందా లేక 12శాతం అమలవుతుందా అన్న అంశంపైనే టెక్స్‌టైల్స్‌రంగంలో ప్రస్తుతం తీవ్రస్థాయి చర్చకు తావిచ్చింది. ఈ రంంపరంగా 45 మిలి యన్లకుపైగా ప్రత్యక్ష ఉపాధిని అందిస్తోంది. పరోక్షంగా 60 మిలియన్ల మందికి ఉపాధిని కల్పిస్తోంది. దేశంలో ఉత్పత్తిరంగంలో పదోవంతు వాటాతో ఉంది. టెక్స్‌టైల్‌ ఉత్పత్తులు వినియోగదరుని ధరల సూచీలో ఏడుపాయింట్లు కలిగి ఉంటాయి.
పరిశీలకుల అంచనాల ప్రకారంచూస్తే పన్ను రహిత రంగం గా టెక్స్‌టైల్స్‌ కొనసాగాల్సిన అవసరం ఉందని ప్రస్తుతం అయితే జిఎస్‌టిపరంగా ఐదుశాతం వద్ద మలుచేయాలని కోరుతున్నారు. ప్రస్తుతం ఫ్యాబ్రిక్స్‌ పన్నులనుంచి పూర్తి మినహాయింపు ఉందని, అయితే రెడీమెడ్‌ దుస్తులు, దారం వంటివాటికిలేదని తేలింది. జిఎస్‌టి అమలుకు వస్తే ఇన్‌పుట్‌క్రెడిట్‌, సుంకం వంటివి కూడా అన్నింటికి వరిస్తుంది. అయితే వీటిని కొనుగోలు దారులనుంచే తీసుకోవాలి. అంటే వీటిరూపేణా అదనపు భారం పడుతుంది. అయితేప్రస్తుతం పన్నులు మినహాయింపు పొందుతున్న ఈ రంగానికి 12శాతం పన్నురేటును భరించేదిగా లేదని అంచనా.
భారతీయ వస్త్రపరిశ్రమల సమాఖ్య (సిఎంఎఐ) అధ్యక్షుడు రాహుల్‌ మెహతా మాట్లాడుతూ జిఎస్‌టి ఐదుశాతం అమలయితే మేలు జరుగుతుందన్నారు. దేశీయ ఉత్పత్తి పెరిగి స్వఛ్ఛంద పన్ను చెల్లింపులకు సైతం దోహదంచేస్తుందన్నారు. ఈఅంచనావద్దనే భారత్‌ 35 మిలియన్ల మందికి ఉపాధిని ఇస్తుందని, పెట్టు బడులు 2025నాటికి200 బిలియన్‌ డాలర్లకుపైబడి అందుతాయని అన్నారు. ఒకే కేటగిరీలో పన్ను ను అమలుచేయాలని, విభిన్న కేటగిరీల్లో జిఎస్‌టిని అమలుచేయకూడదని భావిస్తున్నారు.
ఫ్యాబ్రిక్స్‌, దుస్తులు వంటి వాటికి జిఎస్‌టిని విస్తరిస్తే పన్ను పరిధి కూడా పెరుగుతుందని, 50శాతం మంది పన్ను చెల్లింపులకు వస్తారన్నారు. జిఎస్‌టి ఐదుశాతం అమలయితే ప్రభుత్వానికి సాలీనా 10,850 కోట్లు రాబడులు వస్తాయని అన్నారు. ప్రస్తుతం ఈ రంగంలో మినహాయింపులు, రాయితీలు, పన్ను ప్రోత్సాహకాలు వంటి వాటితోపాటు ఫ్యాబ్రిక్స్‌కేటగిరీకి కేంద్ర రాస్ట్రాలనుంచి కూడా పర్తి మినహా యింపు ఉంది. గార్మెంట్స్‌పై పన్నురేటు 1.2శాతం ఎక్సైజ్‌ అయితే ఐదుశాతం వ్యాట్‌గా ఉంటుంది. మొత్తం ఈ రంగానికి పన్ను రపేణా 3400 కోట్ల వరకూ ప్రభుత్వానికి రాబడి ఇస్తుందని అంచనా.